
Comisia pentru buget, finanţe şi bănci

Bucureşti,     22.10.2004 

Nr. 22/511

Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege privind aprobarea Ordonanţei Guvernului nr. 83/2004 pentru modificarea si completarea Legii nr. 571/2003 privind Codul fiscal, cu care comisia noastră a fost sesizată în fond cu adresa Biroului Permanent nr. P.L.-X 550 din  20.09.2004.

PREŞEDINTE,

Ovidiu Muşetescu 

Parlamentul  României

Comisia pentru buget, finanţe şi bănci

Bucureşti,       22.10.2004  

Nr. 511

RAPORT

asupra proiectului de Lege privind aprobarea Ordonanţei Guvernului nr. 83/2004 pentru modificarea si completarea Legii nr. 571/2003 privind Codul fiscal
Cu adresa nr. P.L.-X  550 din 20.09.2004, Biroul Permanent, conform art.89 din Regulamentul Camerei Deputaţilor, a sesizat, pentru examinare şi avizare în fond, Comisia pentru buget, finanţe şi bănci cu proiectul de Lege privind aprobarea Ordonanţei Guvernului nr. 83/2004 pentru modificarea şi completarea Legii nr. 571/2003 privind Codul fiscal.

La întocmirea raportului s-au avut în vedere avizele primite de la Comisia juridică, de disciplină si imunităţi şi Consiliul Legislativ.

La lucrările comisiei au participat 27 deputaţi, din totalul de 27 membri ai comisiei.

Acest proiect de Lege a fost adoptat de Senat în şedinţa din 16 septembrie 2004.

Proiectul de Lege, potrivit art. 75 din Constituţia României, republicată şi art. 86 din  Regulamentul Camerei Deputaţilor, este de competenţa decizională a Camerei Deputaţilor.
Proiectul de Lege are ca obiect de reglementare modificarea şi completarea Legii nr. 571/2003 privind Codul fiscal, în scopul îmbunătăţirii sistemului fiscal, potrivit strategiei privind politica fiscală pentru perioada de preaderare.

Prezentul proiect de Lege  face parte din categoria legilor  organice.

In urma examinării proiectul de Lege privind aprobarea Ordonanţei Guvernului nr. 83/2004 pentru modificarea şi completarea Legii nr. 571/2003 privind Codul fiscal, în şedinţa din  18.10.2004, comisia a hotărât, cu majoritate de voturi,  elaborarea unui raport cu amendamentele prezentate în anexă.

PREŞEDINTE,

Ovidiu Muşetescu 
SECRETAR,

Dr. Daniel Ionescu

                            Experţi parlamentari: 



        Măţan Ofelia

                                        Onete Alexandru    

Anexa

I. AMENDAMENTE ADMISE

În urma dezbaterii în comisie, proiectul de Lege se aprobă cu următoarele amendamente:

Nr.

crt.
Text iniţial
Text propus de Comisiei

(autorul amendamentului)
Motivare
Camera decizională

1.

1. La articolul I, după punctul 3 se introduc punctele 31 şi 32 cu următorul cuprins:

„31. La articolul 11, după alineatul (1) se introduc alineatele (11) şi (12) ce vor avea următorul cuprins:

(11) Autorităţile fiscale pot să nu ia în consideraţie o tranzacţie efectuată de un contribuabil declarat inactiv prin Ordin al  Preşedintelui Agenţiei Naţionale de Administrare Fiscală.

(12) De asemenea, nu sunt luate în considerare de autorităţile fiscale tranzacţiile efectuate cu un contribuabil declarat inactiv prin Ordin al Preşedintelui Agenţiei Naţionale de Administrare Fiscală. Procedura de declarare a contribuabililor inactivi va fi stabilită prin ordin. Lista contribuabililor declaraţi inactivi va fi publicată în Monitorul Oficial al României, Partea I-a, şi va fi adusă la cunoştinţa publică în conformitate cu cerinţele prevăzute prin ordin.”

„32. După articolul 12 se introduce articolul 121 cu următorul cuprins:

Art. 121 - Se interzice cesionarea ori înstrăinarea sub orice formă a acţiunilor, cu excepţia celor care fac obiectul tranzacţiilor pe piaţa de capital, ori a părţilor sociale sau a activelor fixe ale contribuabililor, fără a fi adusă la cunoştinţa autorităţii fiscale competente, în vederea efectuării controlului financiar-fiscal, cu cel puţin 60 de zile înainte de realizarea operaţiunii de cesionare sau înstrăinare.”


Pentru a se evita diminuarea bazei impozabile şi eliminarea tentativelor de evaziune fiscală.

Idem
Camera Deputaţilor

2.

2. La articolul I, după punctul 12 se introduce punctul 121  cu următorul cuprins:

„121. La articolul 21, alineatul (4) se completează cu litera r) ce va avea următorul cuprins:

r) cheltuielile înregistrate în evidenţa contabilă, care au la bază un document emis de un contribuabil inactiv, al cărui certificat de înregistrare fiscală a fost suspendat în baza Ordinului Preşedintelui Agenţiei Naţionale de Administrare Fiscală.”


Pentru a se evita diminuarea bazei impozabile şi eliminarea tentativelor de evaziune fiscală
Camera Deputaţilor

3.

3. La articolul I, după punctul 13 se introduce punctul 131  cu următorul cuprins:

„131. La articolul 22, alineatul (1) se completează cu litera k) ce va avea următorul cuprins:

k) provizioanele pentru închiderea şi urmărirea postînchidere a depozitelor de deşeuri, constituite  de contribuabilii care desfăşoară activităţi de depozitare a deşeurilor, potrivit legii, în limita sumei stabilită prin proiectul pentru închiderea şi urmărirea postînchidere a depozitului, corespunzătoare cotei-părţi din tarifele de depozitare percepute;”


Prevenirea sau reducerea pe cât posibil a efectelor negative asupra mediului, precum şi a oricărui risc pentru sănătatea populaţiei, în activităţile de depozitare a deşeurilor.
Camera Deputaţilor

4.
„Art.38 alineatul (11)

(11) Compania Naţională "Aeroportul Internaţional Bucureşti - Otopeni" S.A. beneficiază de scutire de la plata impozitului pe profit până la data de 31 decembrie 2012”.

(text Legea nr.571/2003)
 4. La articolul I, după punctul 30 se introduce punctul 301 cu următorul cuprins:

„301. La articolul 38, alineatul (11) va avea următorul cuprins:

(11) Compania Naţională "Aeroportul Internaţional Henri Coandă - Otopeni" S.A. beneficiază de scutire de la plata impozitului pe profit până la data de 31 decembrie 2006."


Modificarea a fost necesară ca urmare a negocierii Capitolului VI - Politica concurenţei.

In compensaţie pentru sumele reprezentând facilitatea fiscală anulată, această societate va beneficia de alocaţii bugetare.
Camera Deputaţilor

5.
Art.58 alineatul (2) litera a)

a) la locul unde se află funcţia de bază, prin aplicarea baremului lunar prevăzut la art. 43 alin. (1), respectiv alin. (3), asupra bazei de calcul determinate ca diferenţă între venitul net din salarii, aferent unei luni, calculat prin deducerea din venitul brut a contribuţiilor obligatorii şi a cheltuielilor profesionale, şi deducerile personale acordate pentru luna respectivă;
(text Legea nr.571/2003)
5. La articolul I, după punctul 48 se introduce punctul 481 cu următorul cuprins:

„481. La articolul 58 alineatul (2), litera a)  va avea următorul cuprins:

a) la locul unde se află funcţia de bază, prin aplicarea baremului lunar prevăzut la art. 43 alin.(1), respectiv alin. (3), asupra bazei de calcul determinate ca diferenţă între venitul net din salarii calculat prin deducerea din venitul brut a contribuţiilor obligatorii şi a cheltuielilor profesionale, aferente unei luni, şi următoarele:
- deducerile personale acordate pentru luna respectivă;

- cotizaţia sindicală plătită în luna respectivă;”


Se are în vedere deducerea lunară a cotizaţiei de sindicat plătite în vederea calculării impozitului lunar aferent veniturilor din salarii, la funcţia de bază.


Camera Deputaţilor



6.
Art. 86 alineatul (1) litera g)

g) cotizaţia de sindicat plătită potrivit legislaţiei în materie.

(text Lege nr.571/2003)


6. La articolul I, după punctul 64 se introduce punctul 641 cu următorul cuprins:

„641. La articolul 86 alineatul (1), litera g)  va avea următorul cuprins:

g) cotizaţia de sindicat plătită potrivit legislaţiei în materie pentru alte cazuri decât cele prevăzute la art. 58 şi art. 61.”

Consecinţă a amendamentului de la nr. crt.5
Camera Deputaţilor

7.
78. La articolul 155, alineatul (1) va avea următorul cuprins:

“Art. 155 alin. (1) se modifica si va avea următorul cuprins:


(1) Orice persoană impozabilă, înregistrată ca plătitor de taxă pe valoarea adăugată, are obligaţia să emită factură fiscală pentru livrările de bunuri sau prestările de servicii efectuate, către fiecare beneficiar. Persoanele impozabile, care nu sunt înregistrate ca plătitori de taxă pe valoarea adăugată, nu au dreptul să emită facturi fiscale şi nici  să înscrie taxa pe valoarea adăugată pentru livrările de bunuri şi /sau prestările de servicii efectuate către altă persoană, în documentele emise.  Prin norme se stabilesc situaţiile în care factura fiscală poate fi emisă si de altă persoană decât cea care efectuează livrarea de bunuri. Persoanele impozabile cu regim mixt nu au obligaţia sa emită facturi fiscale pentru  operaţiunile scutite fără drept de deducere sau care nu se cuprind in sfera de aplicare a taxei pe valoarea adăugată;  in funcţie de specificul activităţii acestea pot emite alte documente prevăzute de lege pentru operaţiunile scutite fără drept de deducere sau care nu se cuprind in sfera de aplicare a taxei pe valoarea adăugată. In situata in care persoanele impozabile cu regim mixt utilizează factura fiscala pentru evidenţierea livrărilor de bunuri si prestărilor de servicii scutite fără drept de deducere sau care nu se cuprind in sfera de aplicare a taxei pe valoarea adăugată, au obligaţia sa înscrie in dreptul operaţiunii menţiunea "scutit fără drept de deducere" sau "neimpozabil".

(text O.G.83/2004)


7. La articolul I punctul 78 articolul 155, alineatul 1 va avea următorul cuprins:

(1) Orice persoană impozabilă, înregistrată ca plătitor de taxă pe valoarea adăugată, are obligaţia să emită factură fiscală pentru livrările de bunuri sau prestările de servicii efectuate, către fiecare beneficiar. Persoanele impozabile, care nu sunt înregistrate ca plătitori de taxă pe valoarea adăugată, precum si contribuabilii inactivi ale căror certificate de înregistrare fiscală au fost suspendate prin ordin al Preşedintelui Agenţiei Naţionale de Administrare Fiscala,  nu au dreptul să emită facturi fiscale si nici să înscrie taxa pe valoarea adăugată pentru livrările de bunuri si/sau prestările de servicii efectuate către altă persoană în orice documente emise. In situaţia in care contribuabilii inactivi menţionaţi emit facturi fiscale, sau alte documente legal aprobate,  beneficiarii nu au dreptul  sa-si exercite dreptul de deducere a taxei pe valoarea adăugată înscrisă in documentele respective. Prin norme se stabilesc situaţiile în care factura fiscală poate fi emisă si de altă persoană decât cea care efectuează livrarea de bunuri. Persoanele impozabile cu regim mixt nu au obligaţia sa emită facturi fiscale pentru  operaţiunile scutite fără drept de deducere sau care nu se cuprind in sfera de aplicare a taxei pe valoarea adăugată;  in funcţie de specificul activităţii acestea pot emite alte documente prevăzute de lege pentru operaţiunile scutite fără drept de deducere sau care nu se cuprind in sfera de aplicare a taxei pe valoarea adăugată. In situata in care persoanele impozabile cu regim mixt utilizează factura fiscala pentru evidenţierea livrărilor de bunuri si prestărilor de servicii scutite fără drept de deducere sau care nu se cuprind in sfera de aplicare a taxei pe valoarea adăugată, au obligaţia sa înscrie in dreptul operaţiunii menţiunea "scutit fără drept de deducere" sau "neimpozabil".


In vederea introducerii de reglementări clare şi eliminarea tentativelor de evaziune fiscală.


8.
82. După articolul 160 se introduce un nou articol, articolul 1601, cu următorul cuprins:

………………………………………

(2) Bunurile pentru care se aplică măsurile simplificate sunt: deşeurile şi resturile de metale feroase şi neferoase, precum şi materiile prime secundare rezultate din valorificarea acestora, astfel cum sunt definite de Ordonanţa de urgenţă a Guvernului nr. 16/2001 privind gestionarea deşeurilor industriale reciclabile, republicată, cu modificările ulterioare, precum şi terenuri şi clădiri sau părţi de clădire. Este considerată clădire orice construcţie legată nemijlocit de sol.

………………………………………

(5) Dacă furnizorul nu a menţionat ”taxare inversă” în facturile fiscale emise pentru bunurile respective, beneficiarul nu este exonerat de la aplicarea prevederilor din prezentul articol. Beneficiarul trebuie să înscrie din proprie iniţiativă această menţiune şi să nu facă plata taxei pe vloarea adăugată către furnizor.”

(text O.G. nr. 83/2004)
8. La articolul I punctul 82 articolul 1601, alineatul (2) şi alineatul (5) vor avea următorul cuprins:

(2) Bunurile pentru care se aplică măsurile simplificate sunt:

a) deşeurile şi resturile de metale feroase şi neferoase, precum şi materiile prime secundare rezultate din valorificarea acestora, astfel cum sunt definite de Ordonanţa de urgenţă a Guvernului nr. 16/2001 privind gestionarea deşeurilor industriale reciclabile, republicată, cu modificările ulterioare;

b) terenuri de orice fel;

c) clădiri de orice fel sau părţi de clădire. Este considerată clădire orice construcţie legată nemijlocit de sol;

d) material lemnos. Prin normele metodologice de aplicare a Codului fiscal se vor nominaliza bunurile care se încadrează în categoria material lemnos;

e)animale vii. 

…………………………………………

(5) De aplicarea prevederilor din prezentul articol sunt responsabili atât furnizorii cât şi beneficiarii. În situatia în care furnizorul nu a menţionat “taxare inversã” în facturile fiscale emise pentru bunurile care se încadrează la alin.(2), beneficiarul este obligat să aplice taxare inversă, respectiv să nu facă plata taxei pe valoarea adăugată către furnizor, să înscrie din proprie iniţiativã  menţiunea “taxare inversă” în factura fiscală şi să îndeplinească obligaţiile prevăzute la alin(3)."

Pentru combaterea evaziunii fiscale.

         Idem
Camera Deputaţilor

9.
Art.175

i) produsele cu codurile : NC 2902 11 00; 2902 19 90; 2902 20 00; 2902 30 00; 2902 41 00; 2902 42 00; 2902 43 00 si 2902 44 00;”

(text Lege nr.571/2003)


9. La articolul I, după punctul 85 se introduce punctul 851 cu următorul cuprins:

„851. La art.175 alineatul (1), litera i) va avea următorul cuprins:

i) produsele cu codurile : NC 2902 11 00; 2902 19 80; 2902 20 00; 2902 30 00; 2902 41 00; 2902 42 00; 2902 43 00 si 2902 44 00;"


Modificat potrivit Tarifului Vamal de Import al României, valabil în anul 2004
Camera Deputaţilor

10.
90. La articolul 180, litera b) va avea următorul cuprins:

b) locul este amplasat, construit şi echipat astfel încât să se prevină scoaterea produselor accizabile din acest loc fără plata accizelor. Locul trebuie să fie strict delimitat – acces propriu, împrejmuire –, iar activitatea ce se desfăşoară în acest loc să fie independentă de alte activităţi desfăşurate de societatea care solicită autorizarea ca antrepozit fiscal. Locul trebuie să beneficieze de utilităţi individuale - apă si energie electrică. Locurile destinate producţiei de alcool etilic, de distilate si de băuturi alcoolice trebuie să fie dotate cu mijloace de măsurare legale pentru determinarea cantităţii si concentraţiei alcoolice, avizate de Biroul Român de Metrologie Legală. Locurile destinate producţiei de alcool etilic si distilate, ca materie primă, trebuie să fie dotate cu un sistem de supraveghere prin camere video a punctelor unde sunt amplasate contoarele  şi rezervoarele de alcool şi distilate, precum şi a căilor de acces în antrepozitul fiscal. Locurile destinate producţiei de uleiuri minerale trebuie să fie dotate cu mijloace de măsurare a debitului volumic sau masic.

(text OG nr. 83/2004, pct.90 )
10. La articolul I punctul 90 articolul 180, litera b) va avea următorul cuprins:

"b) locul este amplasat, construit şi echipat astfel încât să se prevină scoaterea produselor accizabile din acest loc fără plata accizelor. Locul trebuie să fie strict delimitat – acces propriu, împrejmuire –, iar activitatea ce se desfăşoară în acest loc să fie independentă de alte activităţi desfăşurate de societatea care solicită autorizarea ca antrepozit fiscal. Locul trebuie să beneficieze de contorizare individuală a utilităţilor  necesare desfăşurării activităţii. Locurile destinate producţiei de alcool etilic, de distilate şi de băuturi alcoolice trebuie să fie dotate cu mijloace de măsurare legale pentru determinarea cantităţii şi concentraţiei alcoolice, avizate de Biroul Român de Metrologie Legală. Locurile destinate producţiei de alcool etilic şi distilate, ca materie primă, trebuie să fie dotate cu un sistem de supraveghere prin camere video a punctelor unde sunt amplasate contoarele  si rezervoarele de alcool şi distilate, precum şi a căilor de acces în antrepozitul fiscal. Locurile destinate producţiei de uleiuri minerale trebuie să fie dotate cu mijloace de măsurare a debitului volumic sau masic."


Modificarea este necesara pentru determinarea exacta a consumurilor de utilităţi aferente producţiei pentru care a fost autorizat antrepozitul
Camera Deputaţilor

11.
92. La articolul 183, după litera i) se introduc literele i1) şi i2) cu următorul cuprins:

……………………………………

i2) să depună la autoritatea fiscală competentă certificatul ISO 9001, in condiţiile stabilite prin norme.

(text OG 83/2004, pct.92)
11. La articolul I punctul 92 articolul 183, litera i2  va avea următorul cuprins:

i2) pentru producţia de alcool, distilate şi băuturi alcoolice distilate, să depună la autoritatea fiscală competentă certificatul ISO 9001, in condiţiile stabilite prin norme."


Este o cerinţa a Uniunii Europene. Aceste cerificate se vor introduce etapizat, pana la data aderării, la toate produsele supuse accizelor armonizate. 
Camera Deputaţilor

12.


Art. 185 alin.(2)

„(2) Autoritatea fiscală competentă anulează autorizaţia pentru un antrepozit fiscal, atunci când  i-au fost oferite informaţii inexacte sau incomplete în legătură cu autorizarea antrepozitului fiscal.”

(text Lege nr.571/2003)
12. La articolul I, după punctul 93 se introduce punctul 931 cu următorul cuprins:

„931. La art.185, alineatul (2)  va avea următorul cuprins:

(2) Autoritatea fiscală competentă anulează autorizaţia pentru un antrepozit fiscal, atunci când  i-au fost oferite informaţii inexacte sau incomplete în legătură cu autorizarea antrepozitului fiscal, precum şi în cazul în care s-a pronunţat o hotărâre definitivă şi irevocabilă pentru săvârşirea unor infracţiuni la regimul produselor accizabile."


S-a avut in vedere introducerea anularii autorizaţiei de antrepozit fiscal  ca o măsura complementara a infracţiunii
Camera Deputaţilor

13.
94. La articolul 185, după alineatul (3) se introduce alineatul (31) cu următorul cuprins:

Art.185 [...]

(31) Autoritatea fiscală competentă, suspendă autorizaţia pentru un antrepozit fiscal in cazul:

 [...]

(text O.G. 83/2004)


13. La articolul I punctul 94, articolul 185, alin.(31) va avea următorul cuprins:

"(31) La propunerea organelor de control autoritatea fiscală competentă, suspendă autorizaţia pentru un antrepozit fiscal astfel:

- pe o perioadă de 1 – 6 luni în cazul în care s-a constatat săvârşirea uneia din faptele contravenţionale ce atrag suspendarea autorizaţiei;

- pe o perioadă de până la soluţionarea definitivă a cauzei penale în cazul în care a fost făcută o sesizare penală referitoare la faptele incriminate ca infracţiuni la regimul produselor accizabile:

[...]”


S-a avut in vedere introducerea suspendării autorizaţiilor de antrepozit fiscal  ca o măsură complementară a sesizărilor penale cu privire la faptele incriminatorii.
Camera Deputaţilor

14.
Art.185 alin.(4) şi alin.(5)

(4) Dacă autoritatea fiscală competentă hotărăşte să revoce sau să anuleze autorizaţia unui antrepozit fiscal, acesta trebuie să trimită o notificare cu privire la această decizie către antrepozitarul autorizat. Cu excepţiile prevăzute la alin.(5), revocarea autorizaţiei îşi produce efecte începând cu cea de-a 15-a zi de la data la care antrepozitarul autorizat primeşte notificarea .
(5) Antrepozitarul autorizat poate contesta o decizie de revocare sau anulare a autorizaţiei pentru un antrepozit fiscal, potrivit legislaţiei în vigoare. Termenul de 15 zile prevăzut la alin.(4) se suspendă până la soluţionarea contestaţiei.

(texte Legea nr.571/2003)
14. La articolul I, după punctul 94 se introduc două puncte noi, pct.941 şi 942 ce vor avea următorul cuprins:

„941. La art.185, alineatele (4) şi (5) vor avea următorul cuprins:

(4) Dacă autoritatea fiscală competentă hotărăşte suspendarea, revocarea sau anularea autorizaţiei de antrepozit fiscal,  va trimite către antrpozitarul deţinător al autorizaţiei o notificare cu privire la această decizie către antrepozitarul autorizat.

(5) Antrepozitarul autorizat nemulţumit poate contesta decizia de suspendare, revocare sau anulare a autorizaţiei pentru un antrepozit fiscal, potrivit legislaţiei în vigoare.”


Din practica a rezultat necesitatea introducerii noţiunii de suspendare temporara a autorizaţiei pana la eliminarea faptelor care au implicat acest lucru, întrucât revocarea sau anularea autorizaţiei este definitiva.

Din practică a rezultat necesitatea introducerii noţiunii de suspendare temporară a autorizaţiei până la eliminarea faptelor care au implicat acest lucru, întrucât revocarea sau anularea autorizaţiei este definitivă.
Camera Deputaţilor



942. La art.185, după alineatul (5) se introduc alineatele (51) si (52) cu următorul cuprins: 

"(51) Decizia de suspendare , revocare sau anulare a autorizaţiei de antrepozit fiscal îşi produce efecte de la data comunicării.

(52) În situaţia în care antrepozitarul autorizat contestă decizia de suspendare, revocare sau anulare a autorizaţiei de antrepozit fiscal, efectul deciziei se suspendă."


Din practică a rezultat necesitatea introducerii noţiunii de suspendare temporara a autorizaţiei până la eliminarea faptelor care au implicat acest lucru, întrucât revocarea sau anularea autorizaţiei este definitivă


15.

15. La articolul I punctul 95 articolul 185, după alineatul (7) se introduce alineatul (71) cu următorul cuprins:

"(71) În cazul revocării autorizaţiei, cererea pentru o nouă autorizaţie poate fi depusă numai după o perioadă de cel puţin 6 luni de la data revocării."


Pentru concordanta textului cu prevederile Codului de procedura civilă.


Camera Deputaţilor

16.
95. Art.185 alineatul (8)

(8) Antrepozitarii autorizaţi, cărora le-a fost revocată sau anulată autorizaţia şi care deţin stocuri de produse accizabile  la data anulării sau revocării autorizaţiei, pot valorifica produsele înregistrate în stoc – materii prime, semifabricate, produse finite – numai cu acordul autorităţii fiscale competente, în condiţiile prevăzute de norme.”

(text O.G. 83/2004), punct 95)
16. La articolul I punctul 95 articolul 185, alineatul (8) va avea următorul cuprins:

(8) Antrepozitarii autorizaţi, cărora le-a fost suspendată, revocată sau anulată autorizaţia şi care deţin stocuri de produse accizabile la data suspendării, revocării sau anulării autorizaţiei, pot valorifica produsele înregistrate în stoc - materii prime, semifabricate, produse finite - numai cu acordul autorităţii fiscale competente, în condiţiile prevăzute de norme.”


Din practică a rezultat necesitatea introducerii noţiunii de suspendare temporară a autorizaţiei până la eliminarea faptelor care au implicat acest lucru, întrucât revocarea sau anularea autorizaţiei este definitivă.


Camera Deputaţilor

17.
Art.207

“k) aparate de luat imagini fixe si alte camere video cu înregistrare cu codul NC 8525 40; aparate fotografice numerice cu codul NC 8525 40.”

………………………………….

n) arme de vânătoare si arme de uz individual, altele decât cele de uz militar sau de sport cu codurile: NC 9302 00; 9303; 9304 00 00 si 9307 00 00;

(text Lege nr.571/2003)
17. La articolul I, după punctul 101 se introduce punctul 1011 cu următorul cuprins:

„1011. La art.207, literele k) şi n) vor avea următorul cuprins:

k) aparate de luat imagini fixe si alte camere video cu înregistrare cu codul NC 8525 40, cu excepţia aparatelor fotografice numerice digitale cu codul NC 8525 40 11.

……………………………..

n) arme de vânătoare si arme de uz individual, altele decât cele de uz militar sau de sport cu codurile: NC 9302 00 00; 9303; 9304 00 00 si 9307 00 00;"
În vederea introducerii pe piaţă a produselor performante din punct de vedere tehnic.

Modificat potrivit Tarifului Vamal de Import al României, valabil in anul 2004.
Camera Deputaţilor

18.
Art.208 alin.(4), punctul 7, denumirea produsului sau a grupei de produse

7. Aparate de luat imagini fixe si alte camere video cu înregistrare; aparate fotografice numerice .
(text Lege nr.571/2003)


18. La articolul I, după punctul 102 se introduce punctul 1021 cu următorul cuprins:

„ 1021. La articolul 208 alineatul (4), punctul 7, denumirea produsului sau a grupei de produse, va avea următorul cuprins:

7. Aparate de luat imagini fixe si alte camere video cu înregistrare.”


În vederea introducerii pe piaţă a produselor performante din punct de vedere tehnic.

.
Camera Deputaţilor

19
Articolul 219 alineatul (3)

(3) Plătitorii au obligaţia să ţină evidenţa accizelor şi a impozitului la ţiţeiul şi la gazele naturale din producţia internă, după caz, conform prevederilor din norme.

(text Lege nr. 571/2003)
19. La articolul I, după punctul 1021 se introduce punctul 1022 cu următorul cuprins:

„1022 . La articolul 219, alineatul (3) va avea cu următorul cuprins:

(3) Plătitorii au obligaţia să ţină evidenţa accizelor şi a impozitului la ţiţeiul şi la gazele naturale din producţia internă, după caz, conform prevederilor din norme, şi să depună anual deconturile privind accizele şi impozitul la ţiţeiul şi la gazele naturale din producţia internă, conform dispoziţiilor legale privind obligaţiile de plată la bugetul de stat, până la data de 30 aprilie a anului următor celui de raportare.”
Necesitatea cunoaşterii valorii accizelor încasate la bugetul de stat pe fiecare grupă de produse în parte.
Camera Deputaţilor

20.

20. La articolul I, după punctul 104 se introduce punctul 1041 cu următorul cuprins:

„1041 . La articolul 221 după alineatul (1)  se introduce alineatul (11) cu următorul cuprins:

(11) Nu intră sub incidenţa prevederilor alin.(1) şi pot fi antrepozite fiscale de depozitare, spaţiile deţinute de terminalul petrolier maritim, precum şi depozitele deţinute de antrepozitarul autorizat pentru producţie, în afara antrepozitului fiscal de producţie,  atât timp cât proprietarul uleiurilor minerale rămâne acest antrepozitar autorizat.”


Pentru o mai riguroasă transpunere în legislaţia naţională a prevederilor directivelor europene în domeniul sistemului de antrepozitare fiscală.
Camera Deputaţilor

21.
Art.237 alineatul (3)  şi art. 238

 (3) Necomercializarea de către antrepozitarii autorizaţi pentru producţia de alcool etilic si/sau distilate, pe o perioada de 3 luni consecutive, a unei cantităţi egale cu cel puţin 20% din cantitatea estimata a se realiza pe o perioada de un an atrage revocarea autorizaţiei si sigilarea instalaţiilor de producţie pe termen de 3 luni. Pentru antrepozitării autorizaţi care lucrează in sistem integrat, la calcularea procentului de 20% se va avea in vedere si cantitatea produselor rezultate din prelucrarea alcoolului si/sau a distilatelor.

(text Lege nr.571/2003)

6. La articolul I, după punctul 1051 se introduce un punct nou, pct. 1052 , având următorul cuprins:

105 2 . Articolul 238 se abrogă

(text  adoptat de Senat)


21. La articolul I, după punctul 1051 se introduce punctul 1052  cu următorul cuprins:

„1052 . Alineatul (3) al articolului 237 şi articolul 238 se abrogă.


In practica, aceasta măsura constituie o imixtiune in activitatea antrepozitului fiscal.
Camera Deputaţilor

22.
108. La articolul 243 se introduce alineatul (3) cu următorul cuprins:

(3) Prevederile alin. (1) nu se aplică în cazul acţiunilor societăţilor comerciale care fac obiectul tranzacţiilor pe piaţa de capital.”

(text O.G.nr. 83/2004)
22. La articolul I, punctul 108 va avea următorul cuprins:

„108. Articolul 243 se abrogă.”
Pentru corelare cu amendamentul formulat la nr. crt. 1 , amendamente admise, din  prezentul raport.
Camera Deputaţilor

23.
Art.244. - întârzierea la plată a accizelor cu mai mult de 30 de zile de la termenul legal atrage revocarea autorizaţiei antrepozitarului autorizat si închiderea activităţii până la plata sumelor restante.

(text Lege nr.571/2003)


23. La articolul I, după punctul 108 se introduce punctul 1081 cu următorul cuprins:

1081. Articolul 244 va avea următorul cuprins:

"Art.244 - întârzierea la plată a accizelor cu mai mult de 5 zile de la termenul legal atrage suspendarea autorizaţiei antrepozitarului şi închiderea activităţii acestuia până la plata sumelor restante."


Din practică a rezultat necesitatea introducerii noţiunii de suspendare temporară a autorizaţiei până la eliminarea faptelor care au implicat acest lucru, întrucât revocarea sau anularea autorizaţiei este definitivă
Camera Deputaţilor

24.
Art. 245 – Infracţiuni

(1) Constituie infracţiuni următoarele fapte săvârşite de administratorul, directorul sau reprezentantul legal al antrepozitarului autorizat sau al societăţii:

a) cesionarea ori înstrăinarea, sub orice formă, a acţiunilor, a părţilor sociale sau a activelor fixe ale antrepozitarilor autorizaţi ori ale unui antrepozitar a cărui autorizaţie a fost anulată sau revocată conform titlului VII, fără a fi adusă la cunoştinţa autorităţii fiscale competente cu cel puţin 60 de zile înainte de realizarea acestei operaţiuni, în vederea efectuării controlului financiar-fiscal;

b) achiziţionarea de alcool etilic şi de distilate de la alţi furnizori decât antrepozitarii autorizaţi pentru producţie sau importatorii autorizaţi de astfel de produse, potrivit titlului VII;

c) utilizarea alcoolului brut, alcoolului etilic de sinteză şi a alcoolului tehnic ca materie primă pentru fabricarea băuturilor alcoolice de orice fel;

d) achiziţionarea de uleiuri minerale rezultate din prelucrarea ţiţeiului sau a altor materii prime, de la alţi furnizori decât antrepozitarii autorizaţi pentru producţie sau importatori autorizaţi potrivit titlului VII;

e) livrarea de uleiuri minerale de către antrepozitarii autorizaţi pentru producţie fără prezentarea de către cumpărător, persoană juridică, a documentului de plată, care să ateste virarea la bugetul de stat a valorii accizelor aferente cantităţii ce urmează a fi facturată;

f) comercializarea uleiurilor minerale neaccizabile, rezultate din prelucrarea ţiţeiului sau a altor materii prime, care au punctul de inflamabilitate sub 850 C, altfel decât direct către utilizatorii finali, care folosesc aceste produse în scop industrial;

g) comercializarea, prin pompele staţiilor de distribuţie, a altor uleiuri minerale decât cele din categoria gazelor petroliere lichefiate, benzinelor şi motorinelor auto care corespund standardelor naţionale de calitate.

(2) Infracţiunile prevăzute la alin.(1) se pedepsesc astfel:

a) cu închisoare de la 1 an la 3 ani, cele prevăzute la lit. b), c), d), f) şi g);

b) cu închisoare de la 2 la 7 ani, cea prevăzută la lit. e);

c) cu închisoare de la 6 luni la 2 ani, cea prevăzută la lit. a).

(text Legea nr.  571/2003)


24. La articolul I, după punctul 109 se introduce punctul 1091 cu următorul cuprins:

„1091. Articolul 245 se abrogă



Camera Deputaţilor

25.
Art. 249 alineatul (3) 

(3) În cazul unei clădiri, aflată în administrarea sau în folosinţa, după caz, a altei persoane şi pentru care se datorează chirie în baza unui contract de închiriere, impozitul pe clădiri se datorează de către proprietar.

(text Lege nr. 571/2003)
25. La articolul I, după punctul 1091 se introduce punctul 1092 cu următorul cuprins:

„1092. Alineatul (3) al articolului 249 va avea următorul cuprins:

(3) Pentru clădirile proprietatea publică sau privată a statului  ori a unităţilor administrativ-teritoriale, concesionate, închiriate, date în administrare sau în folosinţă, după caz, impozitul pe clădiri  reprezintă sarcina fiscală a concesionarilor, locatarilor, titularilor dreptului de administrare sau de folosinţă, după caz.”
Pentru o administrare eficientă a impozitului pe clădiri în cazul în care proprietar este statul sau unităţile administrativ-teritoriale.
Camera Deputaţilor

26.
Art.250 alineatul (1), punctul 2

2. clădirile care, potrivit legislaţiei în vigoare, sunt considerate monumente istorice, de arhitectură sau arheologice, muzee sau case memoriale, cu excepţia incintelor care sunt folosite pentru activităţi economice;

(text Lege nr. 571/2003)


26. La articolul I, după punctul 110 se introduce punctul 1101 cu următorul cuprins:

„1101. La articolul 250 alineatul (1), punctul 2 va avea următorul cuprins:

2. clădirile care, potrivit legii, sunt clasate ca monumente istorice, indiferent de titularul dreptului de proprietate sau de administrare, precum şi de folosinţa acestora;”
Pentru întreţinerea şi conservarea monumentelor, acestea necesită un tratament fiscal adecvat.
Camera Deputaţilor

27.
Art. 256 alineatul (3)

(3) În cazul unui teren, aflat în administrarea sau în folosinţa, după caz, a altei persoane, şi pentru care se datorează chirie/arendă în baza unui contract de închiriere/arendare, impozitul pe teren se datorează de către proprietar.

(text Legea 571/2003)


27. La articolul I, după punctul 111 se introduce punctul 1111 cu următorul cuprins:

„ 1111. La articolul 256, alineatul 3 va avea următorul cuprins:

3) Pentru terenurile proprietatea publică sau privată a statului ori a unităţilor administrativ-teritoriale, concesionate, închiriate, date în administrare sau în folosinţă, după caz, impozitul pe teren reprezintă sarcina fiscală a concesionarilor, locatarilor, titularilor dreptului de administrare sau de folosinţă, după caz.”


Administrare eficientă a taxelor şi îmbunătăţirea colectării veniturilor bugetelor locale.
Camera Deputaţilor

28.
7. La articolul I, după punctul 115 se introduce un punct nou, punctul 1151, cu următorul cuprins:

1151. Articolul 283 va avea următorul cuprins:

Art. 283 – (1) Consiliile locale sau consiliile judeţene, după caz, pot institui o taxă pentru utilizarea temporară a locurilor publice şi pentru vizitarea muzeelor, caselor memoriale, monumentelor istorice de arhitectură şi arheologice şi altele asemenea.

(2) Consiliul local poate institui taxe pentru deţinerea sau utilizarea echipamentelor şi utilajelor destinate obţinerii de venituri care folosesc infrastructura publică locală, pe raza localităţii unde acestea sunt utilizate.

(3) Taxele prevăzute la alin. (1) şi (2) se calculează şi se plătesc în conformitate cu procedurile elaborate de consiliul local. 

(text adoptat de Senat)


28. La articolul I punctul 1151, articolul 283 va avea următorul cuprins:

Art. 283 – (1) Consiliile locale, Consiliul General al Municipiului Bucureşti sau consiliile judeţene, după caz, pot institui taxe pentru utilizarea temporară a locurilor publice şi pentru vizitarea muzeelor, caselor memoriale, monumentelor istorice de arhitectură şi arheologice şi altele asemenea.

(2) Consiliile locale pot institui taxe pentru deţinerea sau utilizarea echipamentelor şi utilajelor destinate obţinerii de venituri care folosesc infrastructura publică, pe raza localităţii unde acestea sunt utilizate precum şi taxe pentru activităţile cu impact asupra mediului înconjurător.

(3) Taxele prevăzute la alin. (1) şi (2) se calculează şi se plătesc în conformitate cu procedurile aprobate de autorităţile deliberative interesate.”
In vederea respectării legii privind administraţia publică locală.
Camera Deputaţilor

29.
8. La articolul I, punctul 116 va avea următorul cuprins:

116. Alineatul (11) al articolului 284 va avea următorul cuprins:

(11) Nu se datorează taxă asupra succesiunii prevăzute de Ordonanţa Guvernului nr. 12/1998 privind taxele de timbru pentru activitatea notarială, republicată, cu modificările ulterioare.
(text adoptat de Senat)
29. La articolul I, după punctul 116 se introduc două  puncte noi 1161 şi 1162 cu următorul cuprins:

„1161. La articolul 284, după alineatul (7) se introduce alineatul (71) cu următorul cuprins:

„(71) Scutirea de la plata taxei asupra mijloacelor de transport se aplică doar pentru un singur mijloc de transport la alegerea persoanelor fizice prevăzute la alin. (1) şi(2).

1162. La articolului 284, alineatul (11)  va avea următorul cuprins:

(11) Nu se datorează taxă asupra succesiunii prevăzute de Ordonanţa Guvernului nr. 12/1998 privind taxele de timbru pentru activitatea notarială, republicată, cu modificările ulterioare, dacă încheierea procedurii succesorale a fost făcută în termen de 1 an de la data decesului autorului bunurilor. Această taxă nu se datorează nici în cazul autorilor decedaţi anterior datei de 1 ianuarie 2005, dacă încheierea procedurii succesorale a fost făcută până la data de 31 decembrie 2005, inclusiv.”


Pentru o impunere echitabilă a tuturor categoriilor de contribuabili persoane fizice.

Impulsionarea obţinerii titlurilor de proprietate în vederea cunoaşterii bazei de impozitare.
Camera Deputaţilor

30.
9. La articolul I, punctul 119, va avea următorul cuprins:

119. Articolul 287 va avea următorul cuprins:

Art. 287 – Peste nivelul impozitelor şi taxelor locale prevăzute în prezentul titlu, consiliul local sau consiliul judeţean, după caz, poate modifica anual, fără discriminare între categoriile de contribuabili, impozitele şi taxele locale, în funcţie de condiţiile specifice zonei, cu excepţia taxelor prevăzute la art. 263 alin. (4) şi (5) şi art. 295 alin. (11) lit. b)-d).

(text adoptat de Senat)
30. La articolul I punctul 119, articolul 287 va avea următorul cuprins:

Art. 287 – Peste nivelul impozitelor şi taxelor locale prevăzute în prezentul titlu, consiliile locale, Consiliul General al Municipiului Bucureşti sau consiliile judeţene, după caz, pot modifica anual impozitele şi taxele locale, fără discriminare între categoriile de contribuabili, în termenul prevăzut de art. 288 alin. (1), în funcţie de condiţiile specifice zonei,  cu excepţia taxelor prevăzute la art. 263 alin. (4) şi (5) şi art. 295 alin. (11) lit. b)-d).”
Pentru interpretarea corectă a legii.
Camera Deputaţilor

31.
Art.288.- (1) Consiliile locale şi judeţene adoptă deciziile cu privire la stabilirea impozitelor şi taxelor locale pentru un an calendaristic până la data de 31 mai, inclusiv, a anului calendaristic precedent.

(text Legea nr. 571/2003)

(2) Primarii şi preşedinţii consiliilor judeţene asigură publicarea corespunzătoare a oricărei hotărâri a consiliului local sau judeţean respectiv.

(text Legea nr. 571/2003)


31. La articolul I, după punctul 119 se introduce punctul 1191 cu următorul cuprins:

„1191. Articolul 288 va avea următorul cuprins:

Art.288.- (1) Consiliile locale, Consiliul General al Municipiului Bucureşti şi consiliile judeţene adoptă hotărâri privind   impozitele şi taxele locale pentru anul fiscal următor în termen de 45 de zile lucrătoare de la data publicării în Monitorul Oficial al României, Partea I, a hotărârii Guvernului prevăzută la art. 292.

(2) Primarii, primarul general şi preşedinţii consiliilor judeţene asigură publicarea corespunzătoare a oricărei hotărâri în materie de impozite şi taxe locale adoptate de autorităţile deliberative respective.”


Pentru operativitate în aplicarea  legii.

Idem
Camera Decizională

32.

32. La articolul I, după punctul 120 se introduc punctele 1201 şi 1202 ce vor avea următorul cuprins:

„1201. După articolul 296 se introduce TITLUL IX1 cu următoarea denumire:

             INFRACŢIUNI

1202. La Titlul IX1 se introduce articolul 2961 cu următorul cuprins:

Art. 2961 - (1) Constituie infracţiuni următoarele fapte: 

a) cesionarea sau înstrăinarea sub orice formă a acţiunilor, cu excepţia celor care fac obiectul tranzacţiilor pe piaţa de capital, ori a părţilor sociale sau a activelor fixe ale contribuabililor, fără a fi adusă la cunoştinţa autorităţii fiscale competente, în vederea efectuării controlului financiar-fiscal, cu cel puţin 60 de zile înainte de realizarea operaţiunii de cesionare sau înstrăinare;

b) producerea de produse accizabile ce intră sub incidenţa sistemului de antrepozitare fiscală, în afara unui antrepozit fiscal autorizat de către autoritatea fiscală competentă;

c) achiziţionarea de alcool etilic şi de distilate de la alţi furnizori decât antrepozitarii autorizaţi pentru producţie sau importatorii autorizaţi de astfel de produse,  potrivit titlului VII; 

d) utilizarea alcoolului brut, alcoolului etilic de sinteză şi a alcoolului tehnic ca materie primă pentru fabricarea  băuturilor alcoolice de orice fel;

e) achiziţionarea de uleiuri minerale rezultate din prelucrarea ţiţeiului sau a altor materii prime, care provin pe circuitul economic de la alţi furnizori decât antrepozitarii autorizaţi pentru producţie sau importatori autorizaţi potrivit titlului VII;

f) livrarea de uleiuri minerale de către antrepozitarii autorizaţi pentru producţie fără prezentarea de către cumpărător, persoană juridică, a documentului de plată, care să ateste virarea la bugetul de stat a valorii accizelor aferente cantităţii ce urmează a fi facturată;

g) comercializarea uleiurilor minerale neaccizabile, rezultate din prelucrarea ţiţeiului sau a altor materii prime, care au punctul de inflamabilitate sub 850 C, altfel decât direct către utilizatorii finali, care folosesc aceste produse în scop industrial;

h) marcarea cu marcaje false a produselor accizabile supuse marcării, ori deţinerea în antrepozitul  fiscal a produselor marcate în acest fel;

i) împiedicarea sub orice formă a organului de control de a afectua verificări inopinate în antrepozitele fiscale;


j) livrarea  reziduurilor de uleiuri minerale către alţi clienti decât antrepozitele fiscale de producţie autorizate să le colecteze şi să le prelucreze, ori fără viza reprezentantului organului fiscal teritorial aplicată pe documentul de livrare;


k) achiziţionarea de către antrepozitele fiscale de producţie, a reziduurilor de uleiuri minerale de la alţi furnizori decât unităţile care le obţin din exploatare, ori fără viza reprezentantului organului fiscal teritorial aplicată pe documentul de livrare. 

(2) Infracţiunile prevăzute la alin.(1) se pedepsesc astfel:
a) cu închisoare de la 1 an la 3 ani, cele prevăzute la lit. c), d), e), g) si i).

b) cu închisoare de la 2 la 7 ani, cele prevăzute la lit. b), f) si h).

c) cu închisoare de la 6 luni la 2 ani, cea prevăzută la lit. a), j) si k). 

 (3) După constatarea faptelor prevăzute la alin.(1), lit. c), d), e), f), g), h), i) si k), organul de control competent dispune oprirea activităţii, sigilarea instalaţiei şi  înaintează actul de control autorităţii fiscale care a emis autorizaţia, cu propunerea de suspendare a autorizaţiei de antrepozit fiscal.”


Instituirea de măsuri coercitive în vederea sancţionării tentativelor de evaziune fiscală.
Camera Deputaţilor

33.
121. La articolul 298 alineatul (1), după punctul 43 se introduce un nou punct, punctul 431, cu următorul cuprins:

431. Litera c) a alineatului (1) al articolului 70 din Legea educaţiei fizice şi sportului nr.69/2000, publicată in Monitorul Oficial al României, Partea I, nr.200 din 9 mai 2000, cu modificările ulterioare;”.

(text OG nr.83/2004, pct.121)
33. La articolul I punctul 121 articolul 298 alineatul (1), punctul 431 se abrogă.


- menţinerea actualelor prevederi privind sursele de finanţare a sportului 

(ultima modificare a art.70 al Legii nr.69/2000 a fost făcută prin Legea nr.221/2003)


Camera Deputaţilor

34.

34. La articolul III se introduce un alineat   (2) cu următorul cuprins:

(2) – Ca excepţie de la prevederile alin.(1), autorităţile deliberative ale administraţiei publice locale pot stabili impozitele şi taxele locale pentru anul 2005, între limitele şi în condiţiile prezentei ordonanţe coroborate cu cele ale Hotărârii Guvernului nr. 783/2004 privind aprobarea nivelurilor pentru valorile impozabile, impozitele şi taxele locale şi alte taxe asimilate acestora, precum şi pentru amenzile care se indexează/ajustează/actualizează anual pe baza ratei inflaţiei, aplicabile în anul fiscal 2005, în termen de cel mult 30 de zile calendaristice de la data publicării prezentei legi în Monitorul Oficial al României, Partea I.
Pentru coroborarea legii cu hotărârile adoptate de către consiliile locale.
Camera Deputaţilor

II. AMENDAMENTE RESPINSE

În cursul dezbaterii în comisie, următoarele amendamente au fost respinse:

Nr.

crt.
Text iniţial
Amendamentul propus 

şi autorul acestuia
Motivare
Camera

Decizională

1.

La punctul 30 (OG 83/2004), referitor la art.38 se introduce o completare cu alin.(131), cu următorul conţinut:
"(131) Pentru construcţia, dezvoltarea si utilizarea surselor regenerabile de energie se acorda o reducere a profitului impozabil in cuantum de 20% din valoarea materialelor folosite, inclusiv valoarea taxei pe valoarea adăugata datorata.

Se exceptează de la prevederile acestui alineat acei contribuabili care beneficiază de alte facilitaţi in acest sens prevăzute de legislaţia in vigoare."

Autor:  Domnul Kedves Imre, deputat U.D.M.R  de Harghita

a) Politica energetică, urmărind direcţiile stabilite prin strategia energetică, ia în vedere, printre altele următoarele considerente:

· asigurarea protecţiei mediului;

· creşterea eficienţei în utilizarea combustibililor şi energiei;

· dezvoltarea surselor regenerabile de energie.

În Legea nr. 318/2003 – Legea energiei electrice – la art. 52 se prevede că dezvoltarea şi utilizarea surselor regenerabile de energie se stimulează, acordându-se facilităţi prin hotărâre a Guvernului, la propunerea autorităţii competente. 

b) - Codul fiscal prevede in prezent posibilitatea deducerii unei cote de amortizare de 20% din valoarea de intrare a mijloacelor fixe, la data punerii în funcţiune a acestora, în cazul în care nu s-a optat pentru metoda de amortizare accelerata;

- pentru investiţiile utilizate pentru construcţia, dezvoltarea si utilizarea surselor regenerabile de energie se poate aplica metoda de amortizare accelerata daca mijloacele fixe respective se încadrează în grupa echipamentelor tehnologice, respectiv al maşinilor, uneltelor si instalaţiilor, metoda care consta  în trecerea pe cheltuieli în primul an de funcţionare până la 50% din valoarea de intrare a acestora.

Prevederile sunt aplicabile tuturor mijloacelor fixe, inclusiv pentru cele destinate construcţiei, dezvoltării si utilizării surselor regenerabile de energie si tuturor contribuabililor care investesc în astfel de utilaje.

- întreprinderile mici si mijlocii care investesc profitul realizat în investiţii aferente obiectului de activitate pentru care nu aplica amortizarea acceleratã, au alternativa, potrivit dispoziţiilor Ordonanţei Guvernului nr. 94/2004 privind reglementarea unor masuri financiare, sa primeascã de la bugetul de stat sub forma de sprijin, sume în limita celor plătite cu titlu de impozit pe profit, aferente profitului reinvestit;

- facilitatea este administrata cu greutate si nu poate fi urmărit modul de utilizare al materialelor folosite pentru construcţia, dezvoltarea si utilizarea surselor regenerabile de energie;

- acordarea de facilităţi fiscale numai unei anumite categorii de contribuabili, în speţă celor care investesc în construcţia, dezvoltarea si utilizarea surselor regenerabile de energie, reprezintă o prevedere discriminatorie si încalcă astfel principiile Codului de conduita în impunerea afacerilor, capitol pe care România l-a încheiat.

Prin acordarea unor facilităţi suplimentare exista riscul de a se redeschide capitolul de negociere referitor la impozitare si imposibilitatea încadrării în termenul propus de aderare în Uniunea Europeanã.

2.

După punctul 64 (OG 83/2004) se introduce un punct nou  641, astfel:

"641. La art.86, după alin(1) se introduce un nou alineat(11), cu următorul cuprins: 

(11) Venitul anual global al persoanelor care nu beneficiază sau nu pot beneficia de prevederile alin.(1) lit.c) - e) se stabileşte  prin deducerea din venitul anual global, conform metodologiei elaborate de Ministerul Finanţelor Publice, a unor cheltuieli pentru cursuri de formare profesionala, cursuri de perfecţionare, cursuri de calificare si recalificare si cursuri postuniversitare, in limita a 400 de euro, organizate de instituţii acreditate sau autorizate de ministerele de resort."
Autor: - Domnul Vida Gyula, deputat U.D.M.R de Salaj

a) Există mai mulţi tineri, care nu pot beneficia de facilităţile oferite de prevederile lit. c) – d) al alin. (1) al art. 86 din Codul fiscal din simplul motiv că nu deţin locuinţe. Pe de altă parte sunt foarte multe persoane din rândul tinerilor şi nu numai care sunt gata să participe la diferite cursuri de perfecţionare, cursuri de calificare şi recalificare şi cursuri postuniversitare cu ajutorul cărora vor avea şanse mai mari pe piaţa muncii.

Este imperios necesar, ca acest segment al populaţiei, care a înţeles importanţa pregătirii continue – indiferent de vârstă – să fie ajutat prin diferite facilităţi fiscale.

b) 1. Stimularea prin toate mijloacele a formarii si perfecţionării pregătirii profesionale întrucât adoptarea măsurii ar implica:

- actualizarea cunoştinţelor profesionale, inclusiv documentarea profesionala potrivit noilor tendinţe;

- perfecţionarea pregătirii profesionale in ocupaţia de baza si in ocupaţii înrudite;

- uşurinţa in adaptarea la necesităţile pieţei muncii.

2. Existenta unui cadru legislativ deja reglementat care prevede masuri privind asigurarea exercitării efective a dreptului la formarea profesionala, a accesului la formarea profesionala a adulţilor, ca de exemplu:

Ordonanţa Guvernului nr. 129/2000 privind formarea profesionala a adulţilor, republicata, Legea nr.188/1999 privind Statutul funcţionarilor publici cu modificările si completările ulterioare, H.G. nr.1209/2003 privind organizarea si dezvoltarea carierei funcţionarilor publici, etc.

3. Sprijinirea acestui domeniu de formare si perfecţionare profesionala si prin crearea cadrului legislativ din punct de vedere fiscal necesar atingerii scopului urmărit.

Adoptarea unei astfel de masuri depinde insa si de:

- evoluţia economica, respectiv realizarea unor indicatori macroeconomici definitorii pentru politica fiscala care generează anumite constrângeri bugetare pe perioada următoare;

- reforma instituţionala, respectiv perfecţionarea sistemului de administrare, colectare si control.

Din raţiuni bugetare, propunerea va fi inclusa in Strategia privind politica fiscala in domeniul impozitului pe venit pe anul 2006.

3.

După punctul 641 se introduce un nou punct 642 cu următorul cuprins:

"642. La art.90, după alineatul (2) se introduce un nou alineat, alineatul(21), cu următorul conţinut:

"(21) Pentru construcţia, dezvoltarea si utilizarea surselor regenerabile de energie se acorda o reducere a impozitului pe venit in cuantum de 20% din valoarea materialelor folosite, inclusiv valoarea taxei pe valoarea adăugata. Se exceptează de la prevederile acestui alineat cei care beneficiază de alte facilitaţi prevăzute in acest sens de legislaţia in vigoare."

Autor:  Domnul Kedves Imre, deputat U.D.M.R  de Harghita


a) Politica energetică, urmărind direcţiile stabilite prin strategia energetică, ia în vedere, printre altele următoarele considerente:

· asigurarea protecţiei mediului;

· creşterea eficienţei în utilizarea combustibililor şi energiei;

· dezvoltarea surselor regenerabile de energie.

În Legea nr. 318/2003 – Legea energiei electrice – la art. 52 se prevede că dezvoltarea şi utilizarea surselor regenerabile de energie se stimulează, acordându-se facilităţi prin hotărâre a Guvernului, la propunerea autorităţii competente.

b)Presupune nu numai elaborarea unei proceduri de administrare cat si rezolvarea următoarelor aspecte  :

- clarificarea de către iniţiator, la nivel de reglementare a sferei de cuprindere a facilitaţii, a procedurii de impozitare, inclusiv stabilirea bazei de impozitare, a modalităţii specifice de acordare a reducerii de impozit prevăzute in proiect prin elaborarea de norme metodologice;

- proiectarea si construirea unei baze de date, fluxuri si algoritmi necesari administrării fiscale;

- scăderea veniturilor bugetare din acest impozit si cuantificarea influentei negative in nivelul acestora.

4.
Art.90 alin.(4)
(4) Procedura de aplicare a prevederilor alin.(2) si (3) se stabileşte prin ordin al ministrului finanţelor publice.

(text Legea nr.571/2003)
Alineatul (4) al art.90 se completează si va avea următorul cuprins:

"(4) Procedura de aplicarea a prevederilor alin.(2), (21) si (3) se stabileşte prin ordin al ministrului finanţelor publice care vor fi publicate in termen de 60 de zile de la publicarea in Monitorul Oficial a prezentei legi."

Autor:  Domnul Kedves Imre, deputat U.D.M.R  de Harghita
a) Politica energetică, urmărind direcţiile stabilite prin strategia energetică, ia în vedere, printre altele următoarele considerente:

· asigurarea protecţiei mediului;

· creşterea eficienţei în utilizarea combustibililor şi energiei;

· dezvoltarea surselor regenerabile de energie.

În Legea nr. 318/2003 – Legea energiei electrice – la art. 52 se prevede că dezvoltarea şi utilizarea surselor regenerabile de energie se stimulează, acordându-se facilităţi prin hotărâre a Guvernului, la propunerea autorităţii competente.

b) Problematica depăşeşte nivelul de competenta a unui ordin al ministrului finanţelor publice si consideram ca s-ar impune un proiect de hotărâre a Guvernului.

Numai promovarea amendamentului  de la punctul 1 ar genera  si exista  punctului 2 din amendament.

